Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun, erään viinialan nimityksen eritelmän muutoksen hyväksymistä koskevan hakemuksen julkaiseminen

(2019/C 233/07)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 (1) 98 artiklassa tarkoitetulla tavalla kahden kuukauden kuluessa tästä julkaisemisesta.

”ROMA”

PDO-IT-A0759-AM02

Hakemuksen jättöpäivä: 7. kesäkuuta 2016

TUOTE-ERITELMÄÄN TEHTÄVÄÄ MUUTOSTA KOSKEVA HAKEMUS

1. Muutokseen sovellettavat säännöt

Asetuksen (EU) N:o 1308/2013 105 artikla – Muu kuin vähäinen muutos

2. Muutoksen kuvaus ja perustelut

2.1 ”Amabile”-tyypin sisällyttäminen valko- ja punaviinivalikoimaan (myös ”classico”)

Perustelut: Nykyiset säännökset eivät kata viinityyppejä, joiden jäännössokeripitoisuus on korkeampi kuin tyypin ”secco” (kuiva) viineissä. ”Dolce”- (makea) ja ”amabile” (puolimakea) -viinit ovat arvostettuja monissa Italian ulkopuolisissa maissa. Esimerkiksi Puolassa ”amabile”-tyypin osuus myydyistä viineistä on 34 prosenttia. Pohjois-Amerikan markkinoilla näiden jäännössokeria sisältävien viinityyppien, eli makeiden viinien, myynti on uuden kuluttajasukupolven ansiosta lisääntynyt noin 22 prosenttia viimeksi kuluneiden kahden vuoden aikana. Vastatakseen näiden uusien markkinasegmenttien tarpeeseen ja viininvalmistusperinteitään kunnioittaen DOC Roma -viinin tuottajat pitävät tarpeellisena laajentaa viinivalikoimaansa lisäämällä siihen ”amabile”-tyyppi.

Tämä muutos koskee tuote-eritelmän 1 artiklaa ja 6 artiklaa sekä yhtenäisen asiakirjan seuraavia kohtia: kohta 1.3 Viinin/viinien kuvaus ja kohta 1.4 Viininvalmistusmenetelmät.

2.2 Pullottamisen tapahtumista asianomaisella maantieteellisellä alueella koskevan säännöksen lisääminen komission asetuksen (EY) N:o 607/2009 8 artiklan mukaisesti

Tähän sisältyy myös naapurikunta Aprilia Latinan maakunnassa, jossa viininvalmistus on sallittua saman asetuksen 6 artiklan 4 kohdan mukaisesti.

Perustelut: Pullottamisen suorittamista tuotantoalueella komission asetuksen (EY) N:o 607/2009 8 artiklan mukaisesti pidetään olennaisen tärkeänä koko tuotantoprosessin suojelemisen sekä alueen maineen edistämisen ja tuotteen jäljitettävyyden kannalta.

Tämä muutos koskee tuote-eritelmän 5 artiklaa ja yhtenäisen asiakirjan kohtaa 1.8 Lisäedellytykset.

2.3 Punaviinin aikaisimman mahdollisen markkinoillesaattamispäivän siirtäminen sadonkorjuun jälkeisen vuoden maaliskuun 31. päivään tuote-eritelmän 5 artiklassa

Päivämäärä, jona tyypin ”Roma rosso” viini asetetaan kuluttajien saataville, ehdotetaan muutettavaksi sadonkorjuun jälkeisen vuoden kesäkuun 15. päivästä maaliskuun 31. päivään. Syy päivämäärän aikaistamiselle on se, että nykyaikaisten viininvalmistusmenetelmien ansiosta myös punaviinien aistinvaraiset ominaisuudet ovat ihanteelliset lopputalveen mennessä. Sadonkorjuuta seuraavan maaliskuun 31. päivään mennessä viinit ovat vahvistettujen kemiallisia ja aistinvaraisia ominaisuuksia koskevien kuvausten mukaisia.

Aikaisemmin punaviinin markkinoillesaattamispäiväksi oli asetettu vasta kesäkuun 15. päivä sadonkorjuuvuoden jälkeen. Päivämääräksi on muutettava 31. maaliskuuta.

Tämä muutos koskee tuote-eritelmän 5 artiklaa ja yhtenäisen asiakirjan kohtaa 1.8 Lisäedellytykset.

YHTENÄINEN ASIAKIRJA

1. Rekisteröitävä nimi

Roma

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Kuohuviini

4. Viinin/viinien kuvaus

Roma bianco (myös ”Classico”)

Raikas ja tasapainoinen viini, väri oljenkeltainen, toisinaan vaaleanvihreään vivahtava; hienovarainen, eteerinen aromi; kuiva, runsas, harmoninen maku, jossa toisinaan kukkaisuutta ja hedelmäisyyttä.

Sokeriton uutos vähintään: 18

Kokonaisalkoholipitoisuus vähintään: 12 til-%

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Roma bianco amabile (myös ”Classico”)

Viinin väri on oljenkeltainen, toisinaan vaaleanvihreään vivahtava; hedelmäinen, hienovarainen aromi; maku hienostunut, puolimakea, runsas, harmoninen.

Kokonaisalkoholipitoisuus vähintään: 12,5 til-%

Sokeriton uutos vähintään: 20 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Roma Bellone (myös ”Classico”)

Raikas ja tasapainoinen viini, väri oljenkeltainen, toisinaan vaaleanvihreään vivahtava; luonteikas, hienostunut, miellyttävä aromi, jossa on kukkaisuutta ja hedelmäisyyttä; kuiva, tasapainoinen, runsas, miellyttävä maku.

Kokonaisalkoholipitoisuus vähintään: 12 til-%

Sokeriton uutos vähintään: 18

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Roma Malvasia puntinata (myös ”Classico”)

Raikas ja tasapainoinen viini, väri oljenkeltainen; aromi lajikkeelle tyypillinen, miellyttävä, hienostunut, mukana kukkaisuutta ja hedelmäisyyttä.

Kokonaisalkoholipitoisuus vähintään: 12 til-%

Sokeriton uutos vähintään: 18

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Roma Rosso (myös ”Classico”)

Hyvärakenteinen, runsaasti polyfenoleja ja polymeroituja tanniineja, jotka antavat viinille sopivasti runkoa ilman karheutta. Viini on väriltään rubiininpunaista, ja siinä on purppuranpunaisia sekä vanhetessa granaatinpunaisia vivahteita. Aromi on tiivis ja luonteikas, maku kuiva, harmoninen, hyvärakenteinen ja kestävä.

Kokonaisalkoholipitoisuus vähintään: 12,5 til-%

Sokeriton uutos vähintään: 22

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Roma Rosso amabile (myös ”Classico”)

Viini on väriltään rubiininpunaista purppuranpunaisin vivahtein; aromi: harmoninen, hedelmäinen ja tiivis; maku: puolimakea, kestävä, harmoninen.

Kokonaisalkoholipitoisuus vähintään: 13 %

Sokeriton uutos vähintään: 24

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Roma Rosso riserva (myös ”Classico”)

Hyvärakenteinen, runsaasti polyfenoleja ja polymeroituja tanniineja, jotka antavat viinille sopivasti runkoa ilman karheutta, pitkäikäinen. Viini on väriltään rubiininpunaista, ja siinä on purppuranpunaisia sekä vanhetessa granaatinpunaisia vivahteita. Aromi on tiivis ja luonteikas, mukana hedelmän ja/tai mausteiden vivahteita; maku kuiva, harmoninen, hyvärakenteinen ja kestävä.

Kokonaisalkoholipitoisuus vähintään: 13 til-%

Sokeriton uutos vähintään: 22

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Roma Rosato (myös ”Classico”)

Kevytrunkoinen viini, raikas, eloisa, melko syvä vaaleanpunainen väri; hienovarainen aromi, hienostunut, kukkaisin ja hedelmäisin vivahtein; maku kuiva, raikas, hedelmäinen, runsas.

Kokonaisalkoholipitoisuus vähintään: 11,5 til-%

Sokeriton uutos vähintään: 18

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Roma Romanella Spumante

Raikas ja tasapainoinen kuohuviini, väri vaalean oljenkeltainen, mukana hentoja, haihtuvia kuplia, aromi luonteikas, hienovarainen, hienostunut, ripaus hiivaisuutta; raikas ja tasapainoinen maku, kuivasta erittäin kuivaan.

Kokonaisalkoholipitoisuus vähintään: 11 til-%

Sokeriton uutos vähintään: 15

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Olennaiset viininvalmistusmenetelmät

Ei sovelleta.

b. Enimmäistuotokset

Roma bianco (myös ”Classico”), Roma bianco amabile (myös ”Classico”)

12 000 kilogrammaa rypäleitä hehtaaria kohden

Roma Bellone (myös ”Classico”), Roma Malvasia puntinata (myös ”Classico”)

12 000 kilogrammaa rypäleitä hehtaaria kohden

Roma bianco romanella spumante

12 000 kilogrammaa rypäleitä hehtaaria kohden

Roma rosso (”Classico” ja ”Riserva”), Roma rosso amabile (myös ”Classico”)

10 000 kilogrammaa rypäleitä hehtaaria kohden

Roma rosato (myös ”Classico”)

10 000 kilogrammaa rypäleitä hehtaaria kohden

6. Rajattu maantieteellinen alue

”Roma”-nimityksen käyttöön oikeutettujen viinien valmistuksessa käytettävien rypäleiden tuotantoalue kattaa kokonaan seuraavien Rooman maakunnan kuntien alueen:

— Affile, Albano Laziale, Allumiere, Anguillara Sabazia, Anzio, Arcinazzo Romano, Ardea, Ariccia, Bracciano, Campagnano di Roma, Canale Monterano, Capena, Castel Gandolfo, Castelnuovo di Porto, Cave, Cerveteri, Ciampino, Civitavecchia, Colonna, Fiano Romano, Fonte Nuova, Formello, Frascati, Gallicano nel Lazio, Genazzano, Genzano di Roma, Grottaferrata, Guidonia Montecelio, Ladispoli, Lanuvio, Lariano, Manziana, Marcellina, Marino, Mentana, Monte Compatri, Monte Porzio Catone, Montelibretti, Monterotondo, Montorio Romano, Moricone, Morlupo, Nemi, Nerola, Nettuno, Olevano Romano, Palestrina, Palombara Sabina, Pomezia, Rocca di Papa, Rocca Priora, Roiate, San Cesareo, San Polo dei Cavalieri, San Vito Romano, Santa Marinella, Sant’Angelo Romano, Tolfa, Trevignano Romano, Velletri, Zagarolo;

ja osia seuraavista kunnista:

— Artena, ainoastaan hallintolue, jonka muodostavat Larianon, Velletrin ja Rooman/Latinan maakunnan rajat;

— Fiumicino, lukuun ottamatta Sacran aluetta;

— Rooma, lukuun ottamatta GRA-kehätien sisällä olevaa aluetta ja aluetta, joka jää seuraavien väliin: GRA-kehätien kohta, joka risteää Tiber-joen kanssa lähellä via del Maren risteystä, siitä eteenpäin pitkin joen vartta Tyrrhenanmeren rannikkoon yhtyvään Porton kanavan haaraan asti. Siitä kohdasta eteenpäin rajaus jatkuu etelään pitkin rannikkoa Pomezian kunnan hallintorajaan asti ja seurailee sitten mainittua rajaa, kunnes se risteää via Laurentinan kanssa; tästä risteyksestä eteenpäin se jatkuu pohjoiseen, GRA-kehätien risteykseen.

”Classico”-viinien valmistuksessa käytettävien rypäleiden tuotantoalue käsittää yksinomaan edellä mainitun osan Rooman kunnan alueesta.

7. Pääasiallinen rypälelajike / pääasialliset rypälelajikkeet

Malvasia del Lazio (W) – Malvasia puntinata

Bellone (V) – Cacchione

Bombino bianco (V) – Bonbino

Bombino bianco (V) – Bonvino

Bombino bianco (V) – Ottenese

Greco (V) – Asprinio bianco (V)

Trebbiano giallo (V) – Rossetto

Trebbiano giallo (V) – Trebbiano

Verdicchio Bianco (V) – Trebbiano verde

Montepulciano (P)

Cesanese municipality (P) – Cesanese

Cesanese d’Affile (P) – Cesanese

Sangiovese (P) – Sangioveto

Cabernet sauvignon (P) – Cabernet

Cabernet franc (P) – Cabernet

Syrah (P) – Shiraz

Malvasia del Lazio (V) – Malvasia puntinata

8. Yhteyden/yhteyksien kuvaus

DOC ”Roma”, luokka VIINI

Tuotantoalueen maisemassa vaihtelevat tasangot ja kukkulat, ja siihen kuuluvat rannikkoalueet, Sabina Romana, Colli Albani, Colli Prenestini ja osa Campagna Romanasta. Alue antaa länteen, lounaaseen ja etelään, mikä yhdessä edellä mainittujen maantieteellisten tekijöiden kanssa tekee ympäristöstä ilmavan ja valoisan. Ylijäämävesi valuu luonnollisella tavalla pois maaperästä, joka soveltuu erityisen hyvin ”Roma”-viinin tuotantoon käytettävien viinitarhojen viljelyyn.

Lisäksi maaperän kemiallinen ja fysikaalinen koostumus sekä rakenne vaikuttavat ratkaisevasti viininkasvatukseen ja vaikuttavat osaltaan ”Roma”-viinille ominaisiin fysikaalisiin, kemiallisiin ja aistinvaraisiin piirteisiin.

Sedimentoitumalla ja tuliperäisesti syntynyt maa muodostuu tulva- ja merikerrostumista, joihin kuuluvat travertiini, hiekka, sora ja siltti. Joskus sitä peittävät myöhemmät veden kasaamat kerrostumat taikka joki- tai suoympäristössä muodostuneet kerrostumat, joissa esiintyy vuorokerroksin seuraavia: hiekka, hietasavi, batyaalisessa ja circa-litoraalisessa ympäristössä muodostunut savi, infralitoraalisesta ympäristöstä peräisin oleva savi ja kalkkikivi, rannikkoympäristöstä, jossa on siellä täällä vulkaanista kiveä, peräisin oleva hiekka ja tuulien muovaamasta jokiympäristöstä (”Duna antica”) peräisin oleva hiekka.

Maaperässä esiintyy myös pozzolaaneja, jotka tunnetaan paikallisesti nimellä ”terrinelle”, eli vulkaanista tuhkaa, joka ei ole läpikäynyt mitään kovettumisprosessia. Ne saavat aikaan hiekkaisen, syvän maapohjan, joka läpäisee vettä mutta johon vesi ei jää seisomaan, ei pintamaahan eikä syvempiin kerroksiin. Lisäksi maaperässä on silttejä ja keltaista hiekkaa, joihin on sekoittuneena kalkkikiveä ja pieniä piikiviä pienempinä tai suurempina pitoisuuksina, samoin kuin sinistä ja harmaata savea järviympäristöistä sekä maata, jossa on savisen tuntuisia punakerrostumia, jotka ovat yleensä melko hienojakoisia ja joiden alla on tiivis pohjamaa. Maaperän ominaispiirteet tekevät siitä ihanteellista korkealaatuiseen viininkasvatukseen.

Tuotantoalueen ilmastolle ovat tyypillisiä runsaat sateet (1 065 mm). Sateet ovat kesällä vähäisiä (105 mm), ja heinä- ja elokuu ovat sateettomia. Kesäkuussa sateita on jonkin verran, ja toukokuussa saadaan säännöllisesti vähäisiä sademääriä. Vuotuinen keskilämpötila on hyvä (14,2 °C), ja syyskuussa ja lokakuussa lämpötilat ovat melko korkeita ja aurinkotuntien määrä ihanteellinen. Loppuvaiheessa ilmastolle on ominaista merkittävä ero yö- ja päivälämpötilojen välillä. Sen ansiosta rypäleet kypsyvät hitaasti ja täydellisesti, millä on merkittävä vaikutus ”Roma”-viinin aistinvaraisiin ominaisuuksiin.

Maaperä on vulkaanista alkuperää, ja sille ovat yleisesti tyypillisiä lievä happamuus (pH 5,5/6) ja mineraalisuolojen runsaus: kaliumia on yleensä yli 500 ppm. Ilmasto-olosuhteisiin, erityisesti jyrkkäpiirteisimmillä alueilla, kuuluvat suuret erot yö- ja päivälämpötilojen välillä (noin 10 °C). Maaperän ja ilmaston yhdistelmä edistää happojen, pääasiassa omenahapon, muodostumista rypäleisiin. Se on olennainen tekijä rypälelajikkeelle tyypillisten aromien perustana olevien terpeenien muodostumisessa. Erityisesti valkoviinien osalta se saa aikaan raikkaita ja tasapainoisia viinejä. Vulkaanista alkuperää olevien tulvamaiden savipitoisuus on 15–30 prosenttia, ja niissä on runsaasti kaliumia; tästä syystä hehtaarikohtainen rypälesato on pieni, enintään 10 tonnia hehtaaria kohti. Yö- ja päivälämpötilojen välinen vaihtelu on noin 13 °C, ja auringonpaisteen määrä on yleensä ihanteellinen lokakuussa (tunnetaan nimellä ”ottobrate romane”). Punaviinien osalta kaikki nämä tekijät yhdessä tekevät mahdolliseksi rypäleiden hitaan ja täydellisen kypsymisen. Sokerien ja hapon erinomainen tasapaino yhdessä fenolisen kypsyyden kanssa mahdollistaa sellaisten viinien tuottamisen, joille on ominaista hyvä aromi, tasapaino, rakenne ja runko.

Viininkasvatuksen pitkä historia seuduilla, joilla ”Roma”-viiniä tuotetaan, alkoi Rooman aikakaudelta jatkuen läpi keskiajan nykypäiviin asti, mikä käy ilmi lukuisista asiakirjoista. Se on yleinen ja perustavanlaatuinen todiste ihmisen toimintaan liittyvien tekijöiden ja ”Roma”-viinin laadun ja erityisominaisuuksien välisestä tiiviistä yhteydestä ja vuorovaikutuksesta.

Toisin sanoen se todistaa, millä tavalla alueen ihmiset ovat vuosisadasta toiseen siirtäneet eteenpäin perinteiset viininviljely- ja valmistustekniikat, joita on nykyaikoina paranneltu ja hiottu tieteen ja teknologian eittämättömän edistymisen ansiosta, ja näin ovat syntyneet maineikkaat ”Roma”-viinit.

DOC ”Roma”, luokka KUOHUVIINI

Tuotantoalueen maisemassa vaihtelevat tasangot ja kukkulat, ja siihen kuuluvat rannikkoalueet, Sabina Romana, Colli Albani, Colli Prenestini ja osa Campagna Romanasta. Alue antaa länteen, lounaaseen ja etelään, mikä yhdessä edellä mainittujen maantieteellisten tekijöiden kanssa tekee ympäristöstä ilmavan ja valoisan. Ylijäämävesi valuu luonnollisella tavalla pois maaperästä, joka soveltuu erityisen hyvin ”Roma”-viinin tuotantoon käytettävien viinitarhojen viljelyyn.

Lisäksi maaperän kemiallinen ja fysikaalinen koostumus sekä rakenne vaikuttavat ratkaisevasti viininkasvatukseen ja vaikuttavat osaltaan ”Roma”-viinille ominaisiin fysikaalisiin, kemiallisiin ja aistinvaraisiin piirteisiin.

Sedimentoitumalla ja tuliperäisesti syntynyt maa muodostuu tulva- ja merikerrostumista, joihin kuuluvat travertiini, hiekka, sora ja siltti. Joskus sitä peittävät myöhemmät veden kasaamat kerrostumat taikka joki- tai suoympäristössä muodostuneet kerrostumat, joissa esiintyy vuorokerroksin seuraavia: hiekka, hietasavi, batyaalisessa ja circa-litoraalisessa ympäristössä muodostunut savi, infralitoraalisesta ympäristöstä peräisin oleva savi ja kalkkikivi, rannikkoympäristöstä, jossa on siellä täällä vulkaanista kiveä, peräisin oleva hiekka ja tuulien muovaamasta jokiympäristöstä (”Duna antica”) peräisin oleva hiekka. Maaperässä esiintyy myös pozzolaaneja, jotka tunnetaan paikallisesti nimellä ”terrinelle”, eli vulkaanista tuhkaa, joka ei ole läpikäynyt mitään kovettumisprosessia. Ne saavat aikaan hiekkaisen, syvän maapohjan, joka läpäisee vettä mutta johon vesi ei jää seisomaan, ei pintamaahan eikä syvempiin kerroksiin. Lisäksi maaperässä on silttejä ja keltaista hiekkaa, joihin on sekoittuneena kalkkikiveä ja pieniä piikiviä pienempinä tai suurempina pitoisuuksina, samoin kuin sinistä ja harmaata savea järviympäristöistä sekä maata, jossa on savisen tuntuisia punakerrostumia, jotka ovat yleensä melko hienojakoisia ja joiden alla on tiivis pohjamaa. Maaperän ominaispiirteet tekevät siitä ihanteellista korkealaatuiseen viininkasvatukseen.

Tuotantoalueen ilmastolle ovat tyypillisiä runsaat sateet (1 065 mm). Sateet ovat kesällä vähäisiä (105 mm), ja heinä- ja elokuu ovat sateettomia. Kesäkuussa sateita on jonkin verran, ja toukokuussa sateita saadaan säännöllisesti, joskin vähäisiä määriä. Vuotuinen keskilämpötila on hyvä (14,2 °C), ja syyskuussa ja lokakuussa lämpötilat ovat melko korkeita ja aurinkotuntien määrä ihanteellinen. Loppuvaiheessa ilmastolle on ominaista merkittävä ero yö- ja päivälämpötilojen välillä. Sen ansiosta rypäleet kypsyvät hitaasti ja täydellisesti, millä on merkittävä vaikutus ”Roma”-kuohuviinin aistinvaraisiin ominaisuuksiin.

Erityisesti maaperän ominaisuuksien ja ilmastotekijöiden yhdistelmä antaa kuohuviinille luonnollista happamuutta, maasta peräisin olevan hyvän mineraalisen maun, runsaan tuoksun ja polyfenolien peruspitoisuuden, jotka takaavat kuohuviinien raikkauden, hyvän rakenteen ja kestävyyden.

Viininkasvatuksen pitkä historia seuduilla, joilla ”Roma”-viiniä tuotetaan, alkoi Rooman aikakaudelta jatkuen läpi keskiajan nykypäiviin asti, mikä käy ilmi lukuisista asiakirjoista. Se on laaja-alainen ja perustavanlaatuinen todiste ihmisen toimintaan liittyvien tekijöiden ja ”Roma”-kuohuviinin laadun ja erityisominaisuuksien välisestä tiiviistä yhteydestä ja vuorovaikutuksesta.

Toisin sanoen se todistaa, millä tavalla alueen ihmiset ovat vuosisadasta toiseen siirtäneet eteenpäin perinteiset viininviljely- ja valmistustekniikat, joita on nykyaikoina paranneltu ja hiottu tieteen ja teknologian eittämättömän edistymisen ansiosta, ja näin ovat syntyneet maineikkaat ”Roma”-viinit.

9. Olennaiset lisäedellytykset

DOC ”Roma” – poikkeus viininvalmistukseen rajatun alueen läheisyydessä

Oikeudellinen kehys:

EU:n lainsäädäntö

Lisäedellytyksen tyyppi:

Tuotantoa määritetyllä maantieteellisellä alueella koskeva poikkeus

Edellytyksen kuvaus:

Komission asetuksen (EY) N:o 607/2009 6 artiklan 4 kohdan b alakohdan nojalla viininvalmistus, jalostus kuohuviiniksi ja pullotus on sallittua Latinan maakunnassa sijaitsevassa Aprilian kunnassa, joka on rypäleiden tuotantoalueen viereinen hallinnollinen yksikkö.

DOC ”Roma” – pullotus rajatulla maantieteellisellä alueella

Oikeudellinen kehys:

EU:n lainsäädäntö

Lisäedellytyksen tyyppi:

Pullotus rajatulla maantieteellisellä alueella

Edellytyksen kuvaus:

Pullotusta rajatulla alueella koskevat säännökset on vahvistettu EU:n lainsäädännön mukaisesti (asetuksen (EY) 607/2009 8 artikla). Edellä mainitun lainsäädännön mukaisesti pullotuksen on tapahduttava rajatulla maantieteellisellä alueella, jotta voidaan turvata ”Roma”-viinin laatu ja maine sekä taata sen alkuperä ja varmistaa asianmukaisten tarkastusten tehokkuus. ”Roma”-viinin erityispiirteet ja ominaisuudet, jotka liittyvät viinin maantieteelliseen alkuperäalueeseen sekä nimityksen saavuttamaan maineeseen, voidaan taata paremmin, jos viini pullotetaan tuotantoalueellaan, jolloin viinin kuljetusta ja pullottamista koskevien teknisten sääntöjen soveltamisesta ja noudattamisesta vastaavat alueen tilat, joilla on tarvittavat tiedot ja taidot ja joiden etujen mukaista on säilyttää saavutettu maine. Lisäksi vaatimuksella varmistetaan, että toimivaltaiset elimet voivat tehdä tehokkaita pullotustarkastuksia viinintuottajien luona, kun tuotteen kuljetuksesta pullotettavaksi alueen ulkopuolella mahdollisesti aiheutuvat riskit vältetään. Tämä säännös hyödyttää sen vuoksi viinintuottajia itseään, jotka ovat vastuussa nimityksen laadun ja maineen suojaamisesta ja pitävät sitä tärkeänä.

DOC ”Roma” Rosso (myös Classico) – markkinoille saattamisen ehdot

Oikeudellinen kehys:

Kansallisessa lainsäädännössä

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Ehdotus punaviinin saattamisesta markkinoille aikaisintaan sadonkorjuuta seuraavan vuoden maaliskuun 31 päivänä johtuu siitä, että nykyaikaisten viininvalmistusmenetelmien ansiosta punaviinien aistinvaraiset ominaisuudet ovat ihanteelliset lopputalveen mennessä. Sadonkorjuuta seuraavan maaliskuun 31. päivään mennessä viinit ovat vahvistettujen kemiallisia ja aistinvaraisia ominaisuuksia koskevien kuvausten mukaisia.

Linkki tuote-eritelmään

https://www.politicheagricole.it/flex/cm/pages/ServeBLOB.php/L/IT/IDPagina/11923

(1) EUVL L 347, 20.12.2013, s. 671.